Λίμνη Τσαντ

Η λίμνη Τσαντ (γαλλικά: Lac Tchad) είναι ρηχή, ενδορεϊκή λίμνη στην Αφρική. Το νερό της είναι γλυκό, γεγονός ασυνήθιστο για μια ενδορεϊκή λίμνη, δηλαδή μια λίμνη της οποίας το νερό δεν καταλήγει στον ωκεανό. Η έκταση της λίμνης μειώθηκε κατά 95% από το 1966 μέχρι το 2001. Το 1963 είχε έκταση 25.000 τ.χλμ. και ήταν η τέταρτη μεγαλύτερη λίμνη της Αφρικής και το 2001 είχε συρρικνωθεί σε 1.350 τ.χλμ. Οι λόγοι για αυτήν την συρρίκνωση είναι τόσο η μείωση των βροχοπτώσεων όσο και η αυξημένη άντληση υδάτων από την λίμνη και τους ποταμούς που εκβάλλουν σε αυτήν για αρδευτικούς σκοπούς.Lake Chad: almost gone  United Nations Environment Programme Η λίμνη θεωρείται κατάλοιπο μιας παλαιότερης λίμνης-θάλασσας της Ολόκαινου, γνωστής ως Μέγα-Τσαντ, που είχε έκταση μέχρι 441.600 τ.χλμ.

Η λίμνη βρίσκεται στο δυτικό άκρο του Τσαντ, στα σύνορα με την βορειοανατολική Νιγηρία και το Καμερούν. Η λεκάνη απορροής της λίμνης έχει έκταση 2,5 εκατομμύρια χλμ², περίπου το 8% της ηπείρου. Ο ποταμός Τσάρι, με τον παραπόταμό του Λογκόν, που πηγάζουν στα βουνά της Κεντροαφρικανικής Δημοκρατίας και διανύουν το νότιο Τσαντ, προσφέρουν το 90% των εισροών της λίμνης, ενώ στην λίμνη εισρέει και ο ποταμός Γιομπέ στα σύνορα Νιγηρίας και Νίγηρα.United Nations Environment Programme Afrika's Lakes, Atlas of Our Changing Environment, p. 22 ss.

 Παραπομπές 

Κατηγορία:Λίμνες της Αφρικής
Κατηγορία:Γεωγραφία του Τσαντ
Κατηγορία:Γεωγραφία του Καμερούν
Κατηγορία:Γεωγραφία του Νίγηρα
Κατηγορία:Γεωγραφία της Νιγηρίας
Κατηγορία:Συνοριακά τριεθνή σημεία